**ΔΕΛΤΙΟ ΤΥΠΟΥ**

**1ο ΑΝΑΠΤΥΞΙΑΚΟ ΣΥΝΕΔΡΙΟ ΕΠΙΜΕΛΗΤΗΡΙΟΥ ΧΑΛΚΙΔΙΚΗΣ**

Ενότητα Ψηφιακός Μετασχηματισμός

Την ενότητα «Ψηφιακός Μετασχηματισμός» άνοιξε ο Διευθύνων Σύμβουλος της Knowledge Α.Ε, **Χρηστίδης Βασίλης,** μιλώντας για τον ψηφιακό μετασχηματισμό στον τουρισμό. Με τους σύγχρονους τουρίστες να έχουν εξοικείωση με μέσα και εργαλεία, τίθενται καίρια ζητήματα για την επικαιροποίηση επιχειρήσεων όσον αφορά στην ψηφιακή τους παρουσία. Αναβάθμιση ιστοσελίδων, digital marketing, μηχανισμοί διαχείρισης κρατήσεων, αλλά και η εισαγωγή της τεχνητής νοημοσύνης στην καθημερινότητα δημιουργούν ένα νέο πεδίο δράσης, στο οποίο η Ελλάδα φαίνεται να υστερεί βάσει μελετών.

Ο **Βέγλης Ανδρέας**, Καθηγητής στο Τμήμα Δημοσιογραφίας και Μέσων Μαζικής Επικοινωνίας ΑΠΘ - Αριστοτέλειο Κέντρο Κοινωνικής Έρευνας και Υποστήριξης Λήψης Αποφάσεων (ΑΚΚΕ), έδωσε μια εικόνα των δυνατοτήτων του ψηφιακού μετασχηματισμού, καθώς και των προβλημάτων, που προκύπτουν από την μετάβαση αυτή. Δηλώνοντας, πως κάθε επιχείρηση πρέπει να έχει ψηφιακή παρουσία για να είναι ανταγωνιστική, στάθηκε σε πιθανά εμπόδια, όπως είναι η ασφάλεια δεδομένων, ηθικά και κοινωνικά ζητήματα, το κόστος και η αντίστοιχη επιστροφή επένδυσης, καθώς και ο ανθρώπινος παράγοντας, που συχνά παρουσιάζει αντίσταση στις αλλαγές.

Μια καινοτόμα εφαρμογή για το Σπήλαιο και το Μουσείο των Πετραλώνων (Cave3 Project) παρουσιάστηκε στη συνέχεια από τον **Αχίλλα Χαρίσιο**, Αναπληρωτή Καθηγητή στο Διεθνές Πανεπιστήμιο Ελλάδος. Τονίζοντας την αξιοποίηση των ψηφιακών τεχνολογιών για την εκπαίδευση και την προώθηση του πολιτισμού, αναφέρθηκαν εργαλεία και μεθοδολογίες που εφαρμόστηκαν στο συγκεκριμένο project.

Στο κλείσιμο της ενότητας ο **Λαμπρογέωργος Νίκος**, Διευθυντής της CISCO, παρουσίασε το Διεθνές Κέντρο Ψηφιακού Μετασχηματισμού και Ψηφιακών Δεξιοτήτων. Με γνώμονα την αξιοποίηση των νέων τεχνολογιών παρουσίασε συνοπτικά εφαρμογές για τις «έξυπνες πόλεις», την τηλειατρική, την τηλεκπαίδευση, την τηλεργασία, καθώς και τις προηγμένες εφαρμογές των γεωργικών συστημάτων ακριβείας.

Προεδρεύουσα της ενότητας ήταν η **Πετρίδου Ευγενία,** Ομότιμη Καθηγήτρια - Τμήμα Οικονομικών Επιστημών ΑΠΘ, Αριστοτέλειο Κέντρο Κοινωνικής Έρευνας και Υποστήριξης Λήψης Αποφάσεων (ΑΚΚΕ).

Περισσότερες πληροφορίες για το συνέδριο: [https://develop-halkidiki.gr/](https://develop-halkidiki.gr/?fbclid=IwAR1PEjKtV-hZDefexjqTh8CkMgHmmSfyIM5Lj7aESvG2Xd8h3lWYmLGMWMc)

[#ΕπιμελητήριοΧαλκιδικής](https://www.facebook.com/hashtag/επιμελητήριοχαλκιδικής?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#HalkidikiChamber](https://www.facebook.com/hashtag/halkidikichamber?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#halkidikichamber](https://www.facebook.com/hashtag/halkidikichamber?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#develophalkidiki](https://www.facebook.com/hashtag/develophalkidiki?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R)

Επιστημονική Τεκμηρίωση